Денис Давидов
Валс

Превод от руски: Димо Боляров, —

chitanka.info

На Ев. Д. Золотарьова

Кипи поток в дъбрава шумна,

препуска скачаща вълна,

търкаля камъни в безумна

и ядовита бързина;

но в миг пленен от красотата,

люлее нежно в своя бяг

довеяно върху вълната

листо от китния му бряг.

Така във валса бърз не скрита,

най-лична в тази шумна гмеж,

летиш въздушна, с облик свеж,

ти, моя обич и харита,

зарад която страдам аз,

и вдъхновена е мечтата,

и тази пламенност в душата,

и поетичната ми страст.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.